قذافی اسٹیڈیم

قذافی اسٹیڈیم (Gaddafi Stadium)، جو پہلے لاہور اسٹیڈیم کے نام سے جانا جاتا تھا، لاہور، پنجاب، پاکستان کا ایک کرکٹ اسٹیڈیم ہے، جو پاکستان کرکٹ بورڈ (PCB) کی ملکیت ہے۔ 27,000 کی گنجائش کے ساتھ یہ پاکستان کا چوتھا بڑا کرکٹ اسٹیڈیم ہے۔  یہ پی ایس ایل میں لاہور قلندرز کا گھریلو گراؤنڈ ہے۔ قذافی اسٹیڈیم پاکستان کا پہلا اسٹیڈیم تھا جو جدید فلڈ لائٹوں سے لیس تھا جس کے اپنے اسٹینڈ بائی پاور جنریٹر تھے۔ پاکستان کرکٹ بورڈ کا ہیڈ کوارٹر قذافی اسٹیڈیم میں واقع ہے، اس طرح یہ پاکستان قومی کرکٹ ٹیم کا گھر ہے۔

یہ اسٹیڈیم 1959ء میں تعمیر ہوا اور اس کا ڈیزائن نصر الدین مراد خان نے مکمل کیا۔ اس کا نام لیبیا کے صدر معمر القذافی کے نام پر رکھا گبا۔

اس میدان پر پہلا کرکٹ ٹیسٹ میچ پاکستان اور آسٹریلیا کی ٹیموں کے مابین 1959ء میں 21 سے 26 نومبر کے دوران میں کھیلا گیا۔ 1996ء کے کرکٹ عالمی کپ کے لیے اس اسٹیڈیم کی تزئین و آرائش کی گئی تھی جب اس نے فائنل کی میزبانی کی تھی۔

میدان کے بارے میں حقائق 
 قذافی اسٹیڈیم کا اصل نام لاہور اسٹیڈیم رکھا گیا تھا۔ جس کا ڈیزائن آرکیٹیکٹ مراد خان نے تیار کیا تھا۔ جس کو 1974ء میں تبدیل کیا گیا جب لیبیا کے صدر معمر القذافی نے اسلامی کانفرنس میں پاکستان کے نیوکلیائی ہتھیاروں کے حق میں خطاب کیا تھا۔
 پاکستان کرکٹ بورڈ کاآفس بھی قذافی اسٹیڈیم میں واقع ہے۔
 اسٹیڈیم کو 1995–1996ء میں کرکٹ عالمی کپ کے لیے دوبارہ مرمت کیا گیا تھا۔ 1996ء کے عالمی کرکٹ کپ کا فائنل یہاں پر کھیلا گیا تھا۔ نیر علی دادا نے اس کا نقشہ بنایا تھا۔

ریکارڈز 

اسی میدان پر 1996ء کے کرکٹ عالمی کپ کا فائنل سری لنکا اور آسٹریلیا کے درمیان میں کھیلا گیا تھا جو سری لنکا نے اروندا ڈی سلوا کی سنچری کی بدولت جیتا تھا اور سری لنکا کے کپتان ارجنا رانا تنگے نے اس وقت کی وزیر اعظم شہید بے نظیر بھٹو سے ٹرافی وصول کی تھی۔

پاکستانی کرکٹ ٹیم کے محمد یوسف قذافی سٹیڈیم میں سب سے زیادہ ٹیسٹ اور ون ڈے رنز بنانے والے بیٹسمین ہیں جبکہ ٹیسٹ میچوں میں عمران خان اور ون ڈے میں وسیم اکرم سب سے زیادہ وکٹیں حاصل کرنے والے بولر ہیں۔ پاکستان کی جانب سے پہلی ٹیسٹ ہیٹ ٹرک وسیم اکرم نے اسی میدان میں مکمل کی تھی۔ جاوید میانداد نے اپنے شاندار ٹیسٹ کیریئر کا آغاز اسی میدان پر سنچری بنا کر کیا تھا۔ انضمام الحق نے نیوزی لینڈ کے خلاف ٹرپل سنچری اسکور کی اور عمران خان نے سری لنکا کے خلاف میچ میں چودہ وکٹیں حاصل کیں جو ٹیسٹ کرکٹ میں کسی بھی پاکستانی بولر کی میچ میں سب سے بہترین کارکردگی ہے۔
چند سال قبل جب سری لنکا کی ٹیم لاہور میں دہشت گردی کا نشانہ بنی تو اس وقت قذافی سٹیڈیم میں ٹیسٹ میچ جاری تھا جسے ختم کرکے سری لنکن کرکٹرز کو فوجی ہیلی کاپٹر میں سوار کرا کر وطن کے لیے روانہ کر دیا گیا

حوالہ جات 

قذافی اسٹیڈیم
پاکستان کے اسٹیڈیم
پاکستان کے کرکٹ میدان
پاکستان میں 1959ء کی تاسیسات
پاکستان میں ٹیسٹ کرکٹ کے میدان
کھیل کے میدان
لاہور کے سیاحتی مقامات
لاہور میں کرکٹ
لیبیا پاکستان تعلقات
معمر قذافی
کامنز زمرہ جس کا ربط ویکی ڈیٹا پر ہے
کرکٹ عالمی کپ، 1996ء کے گراؤنڈ
کرکٹ عالمی کپ، 1987ء کے گراؤنڈ
Short description is different from Wikidata